Lugupeetud lugeja! 

Me kõik teame juba koolipingist, et inimene on osake elusloodusest, 
seejuures kõrgeltorganiseeritud elutalitlusega. Igaüks saab sündides 
kaasa teatud kapitali, mida nimetatakse terviseks. Sõltuvalt sellest, 
kuidas me seda kapitali käsutame, on juba 40-50. eluaastaks näha, 
kas inimene peab endast lugu või ta on selle kapitaliga mõistmatult 
ümber käinud, hoolimata eesseisvast vanaduspõlvest. 

Inimorganism on keerukas ja täpselt töötav biokeemiline laboratoo- 
rium, kus kõik elundid ja süsteemid on omavahel seotud. Peamised 
neist on sisenõristusnäärmed ning kesk-ja vegetatiivne närvisüsteem. 
Pidev stress ja ülekoormused võivad viia kroonilise väsimuseni, kui 
inimene ei ole veel haige, kuid pole ka enam terve. Organism palub 
sel juhul abi - olla toeks ühele või teisele elundile ning kaitsta närvi- 
süsteemi. Arstil on väga raske tuvastada, kus toimusid nihked ja kas 
medikamentoosne ravi on vajalik või mitte. 

Haiguste ärahoidmiseks kasutatakse farmakoloogilisi preparaate ha- 
ruharva, sest neil on ka mittesoovitav kõrvaltoime. 

Neil juhtudel on ravimtaimedel vaieldamatud eelised. Nad toimivad 
aeglaselt, kuid kindlalt, aidates aegamööda taastada organismi riku- 
tud tasakaalu. 

Meie “rohelisi abilisi" on väga palju, mina olen oma 
fütoloogipraktikas kasutanud neid üle kahesaja. 

Rahvameditsiini peensustes ei ole nii kerge orienteeruda. Selle välja- 
andega tahan ma tutvustada teile selle teaduse algtõdesid. Siin on 
kirjeldatud 32 enim kättesaadavat ja tuntumat ravimtaime. Paljusid 
võite te tarvitada toiduks toorena, sissetehtult või siis kuivatatult. 
Kõigist kirjeldatud taimedest on ainult vereurmarohi mürgine, kuid 
mõnede teiste puhul kehtivad kasutamispiirangud, seda arvestamata 
jätta poleks mõistlik. 

Kui farmakoloog ja taimravi eriteadlane soovitan ma ohutuid tõm- 
miste annuseid. Üldreegel on: lasta 1 supilusikatäiel üht taime või 
taimsegu tõmmata pooles liitris keevkuumas vees. Võib lasta tõm- 
mata ka termoses, tõmmise sissevõtmist võib alustada 2 tunni pärast, 
kuid tõmmist ei ole soovitav jätta termosesse kauemaks kui 8 tun- 
niks. 

Tutvustan selle väljaande kõige mõjusamaid taimi peamiste haigusgrup- 
pide kaupa. Teisi taimi võib samuti kasutada, kuid kui abistavaid soovi- 
tud tulemuse tugevdamiseks. 

Külmetuse korral - paiseleht, raudrohi, islandi samblik, nurmenukk ja 
pune. Seedehäirete korral - liht-naistepuna, saialill, ahtalehine põdraka- 


nep, teekummel, piparmünt, paiseleht, hall lepp, võilill, kortsleht ja islandi 
samblik. Maksahaiguste korral - vesihein, liht-naistepuna, arukask, kõrvenõges, 
võilill, teekummel ja saialill. Kuseteehaiguste korral -kanarbik, kurgirohi, 
linnurohi, liht-naistepuna, paiseleht, suurmungalill, leesikas ja väike leeder. 
Südamele on kasulikud aedmeliss, suur mungalill, piparmünt, palderjan ja 
vesihein. Ainevahetust parandavad kurgirohi, liht-naistepuna, vesihein, 
kõrvenõges ja aedmeliss. Rahustava toimega on kanarbik, liht-naistepuna, 
vesihein, palderjan, pune, põldmurakas, aedmeliss, võilill ja teekummel. 
Ateroskleroosi ärahoidmiseks - aasristik, kortsleht, võilill, teekummel ja 
vesihein. Tuleb arvestada, et lahtistina toimivad aaloe, palderjan, pune, 
kõrvenõges, aedmeliss, kurgirohi, teekummel ja vereurmarohi. Kinnistava 
toimega on arukask, linnurohi, liht-naistepuna, islandi samblik, saialill, 
ahtalehine põdrakanep, aasristik, vaarikas, paiseleht, piparmünt, hall lepp, 
raudrohi ja osi. 
Te võite ise valmistada enda jaoks lihtsamaid taimsegusid, kasutades selleks 
erinevaid ravimtaimi. Kõik taimed sobivad üksteisega ja võite neid võtta 
võrdseis osades. 
Kui teil on vaja käsutada vereurmarohtu, siis võtke seda ainult pool annust. 
Talvel võib igale taimsegule lisada 1 supilusikatäie kibuvitsamarju, aga ainult 
sel juhul, kui teil ei ole suurenenud verehüübivus. 
Kui valmistate ravimteed välispidiseks kasutamiseks, tuleb taimsegu võtta 
topeltkoguses. 
Kui te soovite rohkem teada saada rahvameditsiinist, soovitan teile oma 
raamatuid: ,,Ravimtaimeatlas", kus on 330 terviseprobleemile antud pädev 
vastus. 
Peale selle alustasin uue sarja avaldamist “Farmakoloogi nõuandeid". Selle 
sarja väljaandeis, kasutades Peterburi Keemia-Farmaatsiaülikooli teaduslikke 
uurimusi farmakoloogias, annan ma ratsionaalseid soovitusi, kuidas seostada 
rahvameditsiinis kasutatavaid ravivõtteid traditsioonilise medikamentoosse 
raviga. 
Ilmunud on 2 esimest raamatut: “Ravimtaimed südame-veresoonte haiguste 
ärahoidmiseks ja raviks". “Ravimtaimed neeru- ja -kusetee-haiguste 
ärahoidmiseks ja raviks". 

Edu teile! 


Tatjana Gorbunova, proviisor ning farmakoloogia ja taimravi aluste 
õppejõud 


2 Aasristik 


Aasristik 
Trifolium pratense 


Aasristik ehk teisisõnu metsik punane ristik, millest on aretatud põl- 
lukultuur - punane ristik, kasvab igal pool: puisniitudel, niitudel, 
karjamaadel, võsastikes, teeservadel, põllupeenardel ja elamute ümbruses. 
Aasristik on mitmeaastane rohttaim, tal on 2-5 tõusvat vart, noores eas on 
need sõlmkohtade alt karvased, hiljem hõredakarvased. Juured on tugevad, 
paljude külgjuurtega. Lehed on kolmetised, pealt helerohelised, 
punakaspruuni laiguga keskel. Alumised lehed on pikarootsulised ja 
moodustavad sageli kodariku, ülemised lehed lühirootsulised. Abilehed on 
munajad, sulglehekesed äraspidimunajad või elliptilised. Õisikuid on 1 või 
2, õietupp on karvane, hele- või tumepunased, vahel ka lillakad ja väga 
harva valged õied moodustavad tiheda nuti. Aasristik õitseb juunist 
septembrini. 

Ravimina kasutatakse aasristiku õisi koos ülemiste lehtedega. Neid 
kogutakse õitsemise algul ja kuivatatakse kohe varjus, katusealuses või 
kuivatis temperatuuril 60-70 °C, kusjuures tuleb vältida ülekuivatamist, 
sest droog kaotab siis oma ravitoime. Säilitatakse kumises nõus 1 aasta. 
Mõnel juhul kogutakse ka juuri, mida kuivatatakse tavalisel viisil. 

Taime erinevaist osadest tehtud preparaatidel on rögalahtistav, kuse- ja 
sapieritust ergutav, põletiku-, ateroskleroosi- ja kasvajavastane, verejooksu 
peatav, valuvaigistav ja haavu parandav toime. 

Neid võetakse sisse kehvveresuse, valuliku menstruatsiooni, kuse- 
põiepõletiku, emaka verejooksu, bronhiidi, bronhiaalastma ja hingelduse 
puhul, samuti ateroskleroosi ärahoidmiseks. Nendega tehakse vanne 
rahhiiti põdevatele lastele. Juuretõmmist kasutatakse munasarjapõletiku ja 
kasvajate ravimiseks. Värskeid puruksmuljutud lehti tarvitatakse 
välispidiselt verejooksu peatamiseks, haavadele, mädakoldeile ja 
põletuskohtadele panemiseks, aga ka reumaatiliste valude puhul. Värske 
mahl on sõrme mädapõletiku, nahatuberkuloosi, kõrva- ja silmapõletiku 
mõjus ravivahend. 

Suurtes annustes tarvitamine võib põhjustada menstruatsiooni ära jäämist 
ja meestel impotentsust. 


4 Ahtalehine põdrakanep 


Ahtalehine põdrakanep 
Chamaenerium angustifolium 


Ahtalehine põdrakanep kasvab hõredais metsades, raiesmikel, põlendikel, 
nõmmedel ja metsaservadel. Ta on hea meetaim. 

Põdrakanep on mitmeaastane rohttaim, mis kasvab 25-150 cm pikkuseks. 
Vars on paljas, ruljas, väheoksine või lihtne. Pikad, kitsad lehed on pealt 
tumerohelised, alt sinakasrohelised, rootsutud või lühikese rootsuga. 
Lillakaspurpursed, mõnikord ka kahvaturoosad või isegi valged õied 
asuvad pikas tipmises kobaras. Põdrakanep õitseb juunist augustini. Vili 
on rohkete seemnetega neljaks pragunev kuni 8 cm pikkune kupar. 
Ravimina kasutatakse ürti ja lehti, mõnel juhul ka juuri. Ürti kogutakse 
Juulist septembrini kuiva ilmaga. Kuivatatakse pööningul või varikatuse 
all. Juuri kogutakse sügisel ja kuivatatakse tavalisel viisil. 

Noored juured on magusad ja neid süüakse, röstituna võib neid kasutada 
kohvi asemel. Lehtedest keedetakse teed. 

Põdrakanepi preparaatidel on põletiku- ja krambivastane, kattev, rahustav 
ja uinutav toime, neid kasutatakse ka kasvajate raviks. 

Neid preparaate võetakse sisse kõhulahtisusega enterokoliidi, kroonilise 
gastriidi, koliidi, mao ja kaksteistsõrmiku haavandtõve, prostatiidi, unetuse 
Ja peavalu korral, aga ka rahustina südameveresoonehaiguste korral. 
Välispidiselt tarvitatakse neid loputamiseks ja kompresside tegemiseks 
angiini, skrofuloosi, furunkulite ja haavade korral. 


trukask Arukask 

Betula pendula 

Arukask on laialt levinud Euroopa metsavööndis. Kasvab puis- ja aruniitudel, 
segametsades, teeäärtel ja kuivemal pinnasel saludena-kaasikutena. Parkides ja 
majaõuedes kasvatatakse teda paljude aedvormidena. Arukask on kas puu või 
põõsas. 

See kaseliste sugukonda kuuluv puu võib kasvada kuni 25 m kõrguseks. Noorte 
arukaskede koor on pruun. Täiskasvanud arukase valge koor on kaetud mustade 
täpikestega, vanemate puude tüve alumine osa on kaetud korbatanud koorega, mida 
läbivad ülalt alla sügavad rõmed. Oksad ripuvad pikkade peenikeste väätidena ja on 
kaetud väikeste vahatäpikestega. Lehed on kolmnurkselt rombjad, terava tipuga, 
paljad, nahkjad, tumerohelised, noored lehed on kleepuvad. Munajad või koonilised 
pungad on 3-5 mm pikad ja 2-5 mm jämedad, terava tipuga ning kaetud läikiva, 
vahase, tavaliselt kleepuva kattekihiga. Isasõied asuvad 5-6 cm pikkustes rippuvates 
urbades. Vili on piklik kahe tiivaga pähklike, ühes urvas võib neid olla kuni 500. 
Arukask õitseb mais-juunis, viljad valmivad augustis-septembris. Arukask elab kuni 
150 aasta vanuseks. 

Meditsiinis tarvitatakse arukase pungi, lehti, koort, puitu, mahla ja fütopatoloogilist 
parasiitseent, elava kase tüvel tekkivat mügarlikku moodustist- kasekäsna. 
Kasepungi kogutakse talvise raie ajal või varakevadel pungade paisumise ajal. 
Pungadega oksad saetakse ära ja seotakse kimpudeks (luudadeks) ning kuivatatakse 
õhu käes või kuivatis temperatuuril 25-3 0°C. Kuivanud okstelt kolgitakse või 
roobitsetakse pungad maha. Kuivanud pungad peavad olema tumepruuni värvusega, 
läikiva pinna, meeldiva lõhnaja mõrkja maitsega. Noori lehti korjatakse kevadel 
(mais-juunis) kuiva ilmaga. Kuivatatakse varjualuses tavalisel viisil. Pungi ja lehti 
säilitatakse riide- või paberkottides 2 aastat. Kasemahla kogutakse varakevadel enne 
lehtede puhkemist. Pungapreparaadid on tugevad kuseeritid, neil on ka higistamist 
ja sapieritust ergutav toime. Neid tarvitatakse gastriidi, mao haavandtõve, reuma- 
tismi ja podagra, aga ka kui verd puhastavat vahendit nahahaiguste korral. Lehtedel 
on põletikuvastane, desinfitseeriv ja sapieritust ergutav toime. Lehed on kuseeritina 
pungadest nõrgema toimega, kuid neis ei ole vaiku, mistõttu nad ei ärrita ka 
neerusid. Lehepreparaate võetakse sisse sapipõiepõletiku ravimiseks. Välispidiselt 
tarvitatakse neid mädaste nahapõletike, ekseemi, tursete, liigesevalude ja 
reumaatiliste kahjustuste korral. 

Eesti rahvameditsiinis tarvitati pungade või noorte lehtede piiritustõmmist 
jooksvarohuna pealemäärimiseks ja kopsurohuna sissevõtmiseks. Põiehaiguse korral 
joodi pungateed, sammaspoole peale pandi tohtu, kasvajate raviks kasutati 
kasekäsna. Tuulepesaga (parasiitseente või kahjurite poolt põhjustatud ebanor- 
maalse kasvu tulemusena tekkinud oksapõimikut) tarvitati ,,tuulehaiguste" - 
tuulerõugete, lööbe jm. raviks. Saunas viheldi peamiselt kasevihaga, kasemahla 
joomisest saadi abi podagra ja hingamisteede põletike vastu. 


hetula pendula 


rukask on Imalt levinud Euroopa metsavööndis, Kasvab puis- ja aruniitudel 
metsades, tecäärtel ja kuivemal pinnasel saludena — kaasikutena. Pärkides ja 
majaõuedes kasvatatakse teda paljude aedvormidena. Arukask on kas puu või 


TOONI 


8 Harilik kortsleht 


Harilik kortsleht 
Alchemilla vulgaris 


Harilikku kortslehte kui mingit konkreetset taime pole olemas, see oli varem 
kõigi kortsleheliikide kui ühe kollektiivliigi nimetus. Eestis kasvab kõige 
rohkem karjus-kortslehte, tavalised on teravahõlmine, väike ja küüt-kortsleht, 
ilutaimena kasvatatakse ka alpi-kortslehte. Kortslehed kasvavad kõikjal: puis- 
ja aruniitudel, võsastikes, loodudel ja teeservadel, kraavikallastel ja 
põllupeenardel. Need on mitmeaastased rohttaimed, mis kasvavad kuni 30 cm 
kõrguseks. Enamasti on neil tugev, roomav juurikas. Vars on püstine või 
kõrgelt longus. Lehed on sõrmhõlmised, leherootsuga liitunud suurte 
abilehtedega. Lehed on lehtrikujulised, kuhu hommikuks koguneb kastepiisku. 
Keskajal peeti seda taevaveeks, mille abil alkeemikud püüdsid kulda 
valmistada ja Tarkade Kivi leida (taime perekonnanimi tuleneb sõnast 
alchymia - alkeemia). Eesti rahvapärimused seostavad kortslehte igavese 
noorusega. Kollakasrohelised, neljased, ilma kroonlehtedeta õied on 
mõlemasugulised ja moodustavad kännasja pöörise. Kortslehed õitsevad maist 
septembrini, tavaliselt juunis-juulis, mõned liigid ka mais-juunis. Vili on lapik 
pähklike, mis valmib juulist-septembrini. Mõned rahvad tarvitavad kortslehe 
lehti ja noori võsusid toiduks. Sööda- ja heintaimena tõstab ta lehmade 
piimaandi. 

Ravimina kasutatakse ürti. Seda kogutakse õitsemise ajal ilusa ilmaga. 
Kogutu seotakse kohedaiks kimpudeks ja kuivatatakse varikatuse all, 
pööningul või kuivatis temperatuuril 45-60 °C. Säilitatakse puu- või klaasnõus 
kuni 2 aastat 

Eesti rahvameditsiinis on kortslehte kasutatud rohkesti, sellele viitavad 
rahvapärased nimetused: üheksaväeline, üheksamavägine, pasarohi, luu- 
tõberohi jt. 

Kortslehepreparaatidel on kootav, põletikuvastane, antiseptiline, rahustav, 
verejooksu peatav, kuseeritust ergutav, rögalahtistav ja haavu parandav toime. 
Need ergutavad mao talitlust ja piimaeritust rinnaga toitvatel naistel ning 
kolesterooli teket. Neid võetakse sisse kõhulahtisuse, düsenteeria, kopsu-, 
peensoole-, neeru- ja põiepõletiku, loiu soolte peristaltika, maohaavandite, 
seedeelundite voolmete, tursete, ülemiste hingamisteede haiguste, bronhiidi, 
kopsutuberkuloosi, ülirohke menstruatsiooni, verejooksu, kehvveresuse, 
ateroskleroosi ja reumatismi puhul. Tõmmist tõmmatakse ninna ägeda nohu ja 
ninaverejooksu korral. Seda on soovitav kasutada surveloputuseks valge- 
vooluse, ülirohke menstruatsiooni ja emakaverejooksude puhul. Leheputru 
pannakse haavadele, furunkulitele ja põletikulistele kohtadele. 


10 Harilik kurgirohi 


Harilik kurgirohi 
Borago officinalis 


Kurgirohtu kasvatatakse aedades ilutaimena, harva leitakse teda met- 
sistunult jäätmaal või põllul kasvamas. Meeldiva kurgilõhna pärast 
tarvitatakse teda ka varakevadise lauarohelisena. 

See on kaheaastane 20-60 cm kõrguseks kasvav taim. Tugev, ka- 
redakarvane püstine vars on harunenud, lihavad alumised lehed on 
elliptilised või ovaalsed, ülemised lehed on rootsuta ja munajassüstjad. 
Kurgirohi õitseb juunis-juulis, helesinised, harva roosakad õied 
moodustavad õisiku. Vili on ruljas või ovaalne tumepruun pähklike. 
Värsketel lehtedel on kurgilõhn ja neid võib kasutada salateis. 

Ravimina kasutatakse ürti. See lõigatakse ära õitsemise ajal päris 
maapinna lähedalt ja eemaldatakse riknenud alumised lehed. Kuivatatakse 
õhukese kihina päikese käes või hästi tuulutatavas ruumis. 
Kurgirohupreparaatidel on rahustav, kuse- ja higieritust ergutav, lahtistav, 
kootav ning ainevahetust reguleeriv toime. 

Neid võetakse sisse liigesereumatismi, liigese- ja lihasevalu, podagra, 
tursete, neeru- ja kuseteede põletiku, sapi- ja põiekivide, suurenenud 
erutuvuse, südame-neuroosi, hirmutunde ja unetuse korral. Välispidiselt 
tarvitatakse neid nahahaiguste ravimiseks. 


12 Harilik linnurohi 


Harilik linnurohi 
Polygonum aviculare 


Harilik linnurohi kasvab umbrohuna õuedel, teedel, tänavatel, põllu- 
servadel ja karjamaadel. Ta on tallamiskindel taim. 

See üheaastane rohttaim kasvab 35-40 cm pikkuseks. Vars on kas 
tõusev või lamav, harva püstine, harunenud. Lühirootsulised, kuni 2 cm 
pikkused lehed on susijad või elliptilised, hallikad või sinakasrohelised. 
Väiksed, lühiraolised, rohe-kasvalged või roosad õied paiknevad 1-5 kaupa 
lehekaenaldes, õiekate on 5 tipmega. Linnurohi õitseb maist septembrini. 
Vili on mustjaspruun kolmekandiline pähklike. 

Ravimina kasutatakse taime maapealset osa - ürti. Seda kogutakse 
õitsemise ajal, praktiliselt kogu suve läbi kuiva ilmaga. Ei ole soovitav 
koguda = taime — tugevasti - reostunud = paikadest ja = loomade 
karjatamiskohtadest. Kogutu kuivatatakse tuulutatavas ruumis, hea 
tuuletõmbega pööningul, õhu käes varjus või kuivatis temperatuuril 50-60 
°C. Kuivatatav kiht tuleb 2-3 korda ringi keerata. Droog on kuiv, kui 
varred on murdumishaprad. Säilitataks riide- või paberkotis 3 aastat. 
Hariliku linnurohu = preparaatidel on kootav, verejooksu -— peatav, 
antimikroobne, põletiku- ja nugilistevastane ning kuseeritust ergutav 
toime, need alandavad vererõhku, kiirendavad haavade paranemist, tugev- 
davad immuniteeti, suurendavad naatriumi ja kloori eritumist organismist 
ning vähendavad mineraalsoolade kristalliseerumist kuseteedes. 

Neid võetakse sisse kuseteede krooniliste haiguste korral, eriti siis, kui 
sellega kaasnevad mineraalainevahetuse häired, samuti gastriidi ja 
soolepõletiku, mao ja kaksteistsõrmiku haavandtõve puhul, põiekivitõve 
algstaadiumis ja pärast kivide eemaldamist, aga ka maksahaiguste, 
tuberkuloosi . kompleksravi, malaaria ning hemorroidaalsete — ja 
emakaverejooksude raviks. 

Välispidiselt tarvitatakse neid nahahaiguste, haavade, haavandite ja 
põrutuste raviks. 

Harilik palderjan 


Harilik palderjan 

Valeriana officinalis 

Palderjan kasvab pea igas kliimavööndis, välja arvatud kõrbe- ja arktilised 
alad. Eestis kasvab ta soistel niitudel, lodudel, võsastikes ning jõe- ja 
kraavikaldail. Ta on kõrgesti kultiveeritav, seemnete abil paljundatav 
ravimtaim. 

Palderjan on mitmeaastane rohttaim ja võib kasvada kuni 1,5 m kõrguseks. 
Vars on püstine, vaoline, ülemises osas harunev. Juurikas on vertikaalne, 
lühike, ruljas, tihti lühikeste võsunditega. Juurikas ja juured moodustavad 
tiheda kimbu. Lehed on paaritusulgjad, 5-23 sulglehekest on munajast kuni 
lineaalsüstjateni, terveservalised võijämedahambalised. Palderjan õitseb 
juunist septembrini. Väikesed, hästi lõhnavad, valged või roosakad õied on 
koondunud ebasarikaiks. 

Ravimina kasutatakse juurikat koos juurtega. Need kaevatakse välja 
septembris-oktoobris, kui seemned on juba lendunud, kuid varred on veel 
alles, sest muidu on taime raske ära tunda. Muld raputatakse küljest ja 
maapealne osa lõigatakse võimalikult juurika lähedalt maha. Juurikad 
pestakse vees puhtaks ja jäetakse 10-15 cm paksuse kihina paariks- 
kolmeks päevaks seisma. Seejärel kuivatatakse varjus 2-3 cm paksuse 
kihina temperatuuril mitte üle 35 °C. Tuleb hoiduda ülekuivatamisest, sest 
siis muutub juurikas liighapraks. Aeglaselt kuivatades saab lõhnavama ja 
bioloogiliselt aktiivsema ravimi. Juurikaid tuleb hoida kasside eest, kes 
neid meelsasti närivad ja ka laiali tassivad. Säilitamisaeg on 3 aastat. 
Palderjan tugevdab pidurdusprotsesse, vähendab kesknärvisüsteemi erutu- 
vust, lõdvestab siseelundite silelihaseid spasmi korral, laiendab südame 
veresooni ja alandab vererõhku. 

Palderjanipreparaate tarvitatakse unetuse, erutuse, neurooside, epilepsia, 
krampide, närvivapustuse ja raskete psüühiliste traumade, südame 
veresoonte spasmide, migreeni, kõhukinnisuse, mao- ja soolespasmide 
puhul, aga ka klimakteeriumi ajal ning kilpnäärme liigtalitlusest tingitud 
erutuvuse ja südametegevuse kiirenemise korral. 

Palderjani tarvitamisega peavad olema ettevaatlikud need, kelle töö nõuab 
tähelepanu, samuti enterokoliidi ja sapikivitõve põdejad. 

Pikaajalise tarvitamise korral võib tekkida unisus, rõhutud meeleolu ja töö- 
võime langus. 

Harilik pärn ehk lõhmus ehk niinepuu 

Tuia cordata 

Harilik pärn kasvab sega- ja lehtmetsades, puisniitudel ning ilupuuna 
elamute ümbruses ja parkides. Pärn on suurepärane meetaim. 

See on suur, sirge tüve ja laia krooniga heitlehine puu, mis võib kasvada 
kuni 25 m kõrguseks. Vanade puude koor on vaoline, noorte puude koor 
on hallikas-roheline ja sile, noored võrsed on punakad või pruunid. Lehed 
on vahelduvad, südajad, tipust teritunud, peenehambalise servaga, pealt 
tume-, alt sinakasrohelised. Valkjaskollased õied moodustavad püstja 
õisiku. Pärn õitseb juulis-augustis. Vili on pealt sile pähklike, mis variseb 
koos suure kattelehega. 

Ravimina kasutatakse õisi koos kattelehega. Kogutakse asja puhkenud, 
täiesti värskeid õisi. Hiljem kogutud õitel ei ole raviomadusi. Ilusate, 
soojade ilmadega saab õisi koguda 10 päeva, jahedamate ilmadega 15 
päeva jooksul. Kogutud õied tuleb kohe kuivatada varikatuse all, hästi 
tuulutatavas ruumis või kuivatis temperatuuril 40-50 °C. Päikese käes õisi 
kuivatada ei tohi. Droog on kuivanud, kui õieraod on muutunud 
murduvhapraks, droogil on meeldiv lõhn ja kergelt kootav, magus maitse. 
Säilitatakse puunõus 2 aastat. 

Pärnaõiepreparaatidel on rahustav, valuvaigistav, sapi- ja kuseeritust 
ergutav, higileajav, rögalahtistav, mikroobi- ja põletikuvastane ja peh- 
mendav toime, need ergutavad mao talitlust ja vähendavad vere 
viskoossust. 

Neid võetakse sisse suurenenud erutuvuse, krampide, külmetuse, köha, 
unetuse, neeru- ja maksahaiguste, kõrgvererõhutõve ja laste nakkus- 
haiguste raviks. Neid tarvitatakse abivahendina higistama ajamiseks gripi 
Ja ägeda bronhiidi korral. Angiini ja teiste suukoopapõletike puhul 
kuristatakse nendega või loputatakse suud. Kui nendega pesta nägu, 
muutub näonahk elastsemaks. Kurnamata tõmmisest (koos õitega), samuti 
noortest lehtedest ja pungadest tehakse kompresse päraku veenikomude 
põletiku, rinnanäärmepõletiku, reumatismi, podagra ja põletushaavade 
puhul. Pärnaõietee pärnaõiemeega on üks paremaid rohuteesid ja 
ammutuntud rahvaravim. Noori lehti võib kasutada ka kevadiste vitamiin- 
salatite valmistamiseks, mis on väga kasulik südame isheemiatõve korral. 

Harilik pune 
Origanum vulgare 


Harilik pune kasvab kuivades metsades ja võsastikes, teeservadel, puis- 
aru-niitudel, metsaseljakutel ning raiesmikel. Paljundatakse seemnete ja 
põõsa jagamise teel. 

See on mitmeaastane 20-50 cm kõrgune, tugeva aromaatse lõhnaga 
rohttaim. Vars on püstine, ruljas, ladvas karvane ja ülalt oksine. Juurikas 
on roomav ja harunev. Lühikarvased või peaaegu paljad lehed on piklik- 
munajad, nõrgalt hambulised või terveservalised. Väiksed õied on 
võidunud-helepunased ja moodustavad pikliku või pealt lameda pöörise. 
Pune õitseb juulist septembrini. Viljad valmivad augustist oktoobrini. 
Ravimiks on pune lehistunud, õitsev ürt. Lõigatakse ära 20 cm pikkune 
ladvaosa ja laotatakse 3-7 cm paksuse kihina paberile või riidele. 
Kuivatatakse hästi tuulutatavas ruumis või varikatuse all, taimi aeg-ajalt 
pöörates. Seejärel hõõrutakse lehed ja õied varte küljest lahti. Droogil on 
tugev aromaatne lõhn ja mõrkjas-vürtsine, kergelt kootav maitse. 
Säilitatakse suletud klaasnõus 3 aastat. 

Punepreparaatidel on - rahustav, = põletikuvastane, = antimikroobne, 
valuvaigistav, sapi- ja kuseeritust ergutav ning rögalahtistav toime. Need 
ergutavad seedenäärmete talitlust, soolte peristaltikat ja tõstavad emaka 
silelihaste toonust. 

Punapreparaate võetakse sisse soolelõtvuse ja soolepõletiku, ala- 
happesusega gastriidi, kõhukinnisuse, kõhugaaside, bronhiidi, külmetuse, 
kõrgvererõhutõve, suurenenud erutuvuse ja unetuse korral. 

Välispidiselt kasutatakse neid mädaste nahahaiguste ja diateesi raviks, aga 
ka haavade kinnikasvamise kiirendamiseks. 

Meestel ei ole soovitav punepreparaate suurtes annustes sisse võtta, kuna 
siis võib tekkida impotentsus. 

Harilik raudrohi 
Achillea millefolium 


Harilik raudrohi kasvab niitudel, puisniitudel, karjamaadel, loodudel, 
teeservadel, põllupeenardel jm. Roosaõielist teisendit kasvatatakse ka 
ilutaimena. See on mitmeaastane rohttaim, mille püstine vars on 20-70 cm 
kõrgune. Juurikas on roomav ja maasiseste võsunditega. Kaheli- või 
kolmelisulglõhised lehed on noorelt villased, vananedes veidi karvased, 
kahe- kuni viielõhesed sulglehekesed on piklikud. Valgete keelõitega 
korvõisikud moodustavad liitkännasõisiku. Putkõied on kollakasvalged. 
Raudrohi õitseb juulist oktoobrini. 

Ravimina kasutatakse ürti ja õisi. Ürti kogutakse õitsemise ajal ilusa 
ilmaga, lõigates ära kuni 15 cm pikkuse ladvaosa. Kogutu kuivatatakse 
kiiresti õhu käes vilus või hästi tuulutatavas ruumis. Ilusa ilmaga kulub 
kuivamiseks 5 kuni 7 päeva. Kuivatada võib ka kuivatis temperatuuril 40- 
50 °C. Võib koguda ka ainult õisikuid. Säilitatakse klaas- või puunõus 2 
aastat. 

Raudrohupreparaatidel on põletiku- ja allergiavastane, bakteritsiidne, 
haavu parandav ja verejooksu peatav toime. Need tugevdavad emaka 
kokkutõmbeid. 

Neid võetakse sisse emaka-, soole-, kopsu- ja hemorroidaalse verejooksu 
korral, välispidiselt tarvitatakse nina-, igeme- ja haavaverejooksu puhul, 
nahahaiguste, põletuse, haavandite, furunkulite, nahatuberkuloosi ja ohtra 
juuste väljalangemise korral. Raudrohul on soole ning kuse- ja sapiteede 
silelihaseid lõdvestav, sapieritust suurendav, kõhugaase vähendav, 
vererõhku alandav, söögiisu äratav ning ainevahetust ja menstruatsiooni 
korrastav toime.  Raudrohu-preparaadid hoiavad ära neerukivi, 
suurendavad piimaeritust ja panevad higistama. 

Raudrohi on vastunäidustatud (välja arvatud segudes) trombisoodumuse ja 
ülihappesusega gastriidi korral. 

Harilik saialill 
Calendula officinalis 

Saialill pärineb Lõuna-Euroopast, Eestis kasvatatakse teda ilutaimena 
aedades. Metsistub kergesti. 

See on üheaastane rohttaim. Vars on püstine, harunenud, kergelt 
udemeline ja sageli üleni lehistunud. Alumised lehed on mölajad, pika 
rootsuga ja teritunud tipuga, ülemised lehed on piklikud või 
äraspidisüstjad, lühirootsulised või rootsuta. Õied on ruuged või 
kuldkollased, moodustades pikaraolise korvõisiku. Saialill õitseb juunist 
septembrini. Vili on kringeljalt kõverdunud seemnis, mis valmib vastavalt 
sellele, millal taim on ära õitsenud. 

Ravimina kasutatakse saialille õisi, mida kogutakse suve läbi. Tarvitatakse 
õieraota või 3 cm pikkuse raoga õisikut, kogutakse siis, kui vähemalt 
pooled õied on avanenud. Korje vahe võib olla 2-5 päeva. Droog tuleb 
kohe kuivatada kas pööningul või varikatuse all õhukese kihina laiali 
laotatult ja tihti segades. Kuivatis kuivatades ei tohi temperatuur ületada 
40-45 °C. Kuivatamise võib lõpetada siis, kui õisik kõrgesti pudeneb. 
Säilitatakse plekknõus 1 aasta. 

Saialillepreparaatidel on mikroobi-, põletiku- ja sügelemisvastane, haavu 
parandav, kootav, verdpuhastav, rahustav, hüpotensiivne, spasmolüütiline, 
sapieritust ergutav, dermatooniline ja valuvaigistav toime. 

Neid võetakse sisse gastriidi, mao ja kaksteistsõrmiku haavandtõve, 
koliidi, enterokoliidi, maksa- ja sapipõiehaiguste puhul, kõrgvererõhutõve 
algstaadiumis, eriti kliimaksi ajal ja südame arütmiat põhjustavate 
südamehaiguste raviks. 

Need suurendavad organismi vastupanuvõimet mitmesuguste ekstre- 
maalsete toimete vastu. 

Välispidiselt tarvitatakse neid lõikehaavade, mädanevate ja halvasti 
paranevate haavade, põletuste, seborröa, lamatiste, fistulite, külmumise, 
emakakaela erosiooni, — kolpiidi, proktiidi,  paraproktiidi, = angiini, 
parodontoosi, igemete veritsemise, imikute suuvalge ja mitmesuguste 
nahahaiguste puhul. 

Harilik vaarikas ehk vabarn 
Rubus idaeus 

Vaarikas kasvab Eestis kõikjal: metsades, metsaservadel, puisniitudel 
Ja oma meeliskasvukohal - raiesmikel. 

See on kaheaastane põõsastaim, mis kasvab kuni 3 m kõrguseks. 
Juurikas on mitmeaastane. Vars ja juurevõsud on ümmargused, valkjas 
koor on kaetud vahakirmega ja hõredate naaskelogadega. Sulgjad lehed on 
3-5 munaja sulg-lehekesega, pealt tumerohelised, alt valgeviltjad. Valged 
longus õied moodustavad hõreda kobara või pöörise. Vaarikas õitseb mais- 
juunis. Punane, harva kollane või valkjas, maitsev, marjaks kutsutav 
lihakas koguvili valmib juulis. Vaarikas kannab rikkalikku saaki iga 3-4 
aasta tagant. 

Ravimina kasutatakse vilju ja lehti, mõnikord ka juuri. Marju korjatakse 
kuiva ilmaga, valminud marjad eralduvad kõrgesti õiepõhjast. Pärast 
lühiajalist närvutamist päikese käes kuivatatakse neid kas päikese kätte 
õhukese kihina laiali laotatult või kuivatis temperatuuril 50-60 °C. 
Kuivanud droogist eemaldatakse mustaks tõmbunud marjad. Lehti 
kuivatatakse varikatuse all, pööningul või kuivatis. Juured pestakse 
puhtaks ja kuivatatakse sama moodi kui marju. Säilitatakse koti sees või 
puunõus 2 aastat. 

Vaarikapreparaatidel on kuseeritust ergutav, verejooksu peatav, palavikku 
alandav, = higileajav,  kootav, . skleroosivastane, haavu — parandav, 
antibakteriaalne ja - valuvaigistav toime. Need alandavad vere 
suhkrusisaldust. 

Neid preparaate võetakse sisse külmetuse, kopsupõletiku, seedeelundite 
haiguste (kui nendega kaasneb oksendamine, põletik või verejooks), kõhu- 
lahtisuse, kehvveresuse, kroonilise reumatismi, suhkrutõve, leetrite, 
neurasteenia ja krooniliste nakkushaiguste korral. 

Välispidiselt tarvitatakse neid mähiste tegemiseks ekseemi, roosi ja rasu- 
täppide puhul. 

Marjad on vastunäidustatud podagra- ja nefriidihaigetel. 

Harilik võilill 

Taraxacum officinale 

Harilik võilill kasvab kiiresti paljuneva umbrohuna kõikjal, eriti elamute ümb- 
ruses, aga ka tarade ääres, niitudel, võsastikes, metsaservadel ja mujal. 

See on mitmeaastane rohttaim, mille püstine, seest õõnes ja piimamabhla eritav 
õisikuvarb võib kasvada kuni 30 cm kõrguseks. Püstine, jäme, lihav juur tungib 
sügavale maa sisse. Juurmised lehed asetsevad kodarikuna. Rohked kollased 
õied moodustavad suhteliselt suure korvõisiku. Võilill õitseb maist 
septembrini. Vili on hallikaspruun seeme pika noka ja pikkade lendkarvadega. 
Ravimina kasutatakse juuri ja ürti. Juuri kogutakse sügisel või varakevadel 
enne lehtede kasvamist. Juur puhastatakse mullast, lõigatakse ära maapealne 
osa ja külgjuured, pestakse külma veega, lõigatakse tükkideks ja pannakse 
mõneks päevaks närbuma. Kuivatatakse hästi tuulutatavas ruumis või kuivatis 
temperatuuril 40-50 °C. Kuivanud juured on väljastpoolt hele- või 
tumepruunid, ilma lõhnataja mõrkja maitsega. Sissevõtmiseks mõeldud juured 
lastakse läbi hakklihamasina, pannakse 3-5 cm paksuse kihina pannile ja 
kuivatatakse veel kord, et need ei kleepuks kämpudeks. Säilitamisaeg on 5 
aastat. Lehti kogutakse õitsemise ajal, närvutatakse õhu käes ning kuivatatakse 
hästi tuulutatavas ruumis või kuivatis. Säilitatakse tihedalt suletud klaas- või 
puunõus 2 aastat. 

Lehtedel ja juurtel on higileajav, kuse- ja sapieritust ergutav, rahustav, 
rögalahtistav, allergia-, skleroosi- ja nugilistevastane, palavikku alandav ja 
lahtistav toime. Nad tekitavad söögiisu, parandavad naha üldist seisundit ning 
ergutavad piimaeritust rinnaga toitvatel naistel. 

Võilillepreparaatidega ravitakse alahappesusega gastriiti, neid võetakse sisse 
kui mõruainet isu äratamiseks, kui nõrka lahtistit kõhukinnisuse korral, kui 
sapieritit maksa- ja sapipõiehaiguste puhul, kui rahustavat vahendit ning kui 
kuseeritit neeruvoolmete ja podagra puhul. 

Rahvameditsiinis võetakse juuretõmmist, mõnel juhul ka juurelehetõmmist 
sisse furunkuloosi, vistrike, nahalööbe ja teiste ainevahetushäirete puhul. 
Võilillemahlal on üldtugevdav toime, seda on kasulik tarvitada alahappe- 
susega gastriidi korral. Mahl leevendab ka podagrahaige liigesevalusid. 
Võilille piimmahlaga määritakse konnasilmi ja soolatüükaid. 

Islandi käekõrv ehk islandi samblik 
Cetraria islandica 


Islandi käokõrv ehk islandi samblik kasvab liivastel nõmme- ja pa- 
lumännikuis ning liivikuil. 

See põõsassamblike perekonda kuuluv taim kasvab 5-13 cm kõrguseks. 
Tema rakis (või ka tallus, nii nimetatakse varreks, juurteks ja lehtedeks 
Jagunemata taimekeha), on põõsjas, lehtjas, püstjas või tõusev. Pealt on ta 
pruun, oliivroheline või hallikasroheline, tihti veripunaste täppidega, alt on 
ta helehall. Taime hõlmad on torujalt üles käändunud, nende servadel on 
viljakehad, milles asuvad spoorid. Käekõrv paljuneb spooride kaudu või 
vegetatiivselt. 

Ravimina kasutatakse maapealset osa. Seda kogutakse suvel käsitsi, puhas- 
tatakse mullast ja prügist ning kuivatatakse päikese käes või kuivatis. 
Pärast kuivatamist tuleb droog veel kord puhastada. Säilitatakse koti sees 
või puunõus 2 aastat. 

Ikalduse korral lisati seda samblikku Soomes ja teistes Skandinaa- 
viamaades leivajahule. Hüdrolüüsimisega saab islandi sambliku 100 kg 
kuivmassist 70 kg glükoosi. 

Islandi sambliku preparaatidel on põletiku- ja mikroobivastane, lahtistav, 
sapieritust ergutav ja haavu parandav toime. Peenestatud samblikust saab 
keetes paksu sültja massi, mis sisse võttes suurendab maomahla eritust, 
reguleerib seedetegevust ja on heade käivate omadustega, mistõttu seda 
kasutatakse kõhulahtisuse ja kroonilise kõhukinnisuse raviks. Kroonilise 
kõhukinnisuse raviefekt on suurem, kui samblikku enne ei leotata. 

Islandi sambliku tõmmist võetakse sisse tuberkuloosi, kopsupõletiku, läka- 
köha ja kroonilise bronhiidi korral. Mädaseid haavu, löövet, põletushaavu 
ja furunkuleid ravitakse tõmmisest tehtud mähistega ja pesemise teel. 
Ettevaatust, samblikutõmmist ei tohiks tarvitada ülihappese gastriidi korral 
(segudes aga võib). 

Kanarbik 
Calluna vulgaris 


Kanarbik kasvab liivikutel, rabadel, rabastuvates ja kuivades nõm- 
memetsades. Kanarbik on väga hea meetaim. Kanarbik on igihaljas taim, 
mis kasvab 20-60 cm kõrguseks. Kitsad lehed on lineaalsüstjad, peaaegu 
kolmekandilised. Kanarbik õitseb ohtralt juunist hilissügiseni, väiksed 
lillakasroosad, harva valged õied moodustavad okste otstes ühekülgse 
kobara. Vili on nahkjas kupar, mis valmib augustis. 

Ravimina kasutatakse lehti ja õisi, mida kogutakse õitsemise ajal, murdes 
või lõigates ära õitsvad ladvad. Kuivatatakse õhukese kihina paberile või 
riidele laialilaotatuna varjus või varikatuse all, tihti kihti ümber pöörates. 
Säilitatakse karbis või klaasnõus 1 aasta. 

Kanarbikupreparaatidel on rahustav, uinutav, kuseeritust ergutav, Tö- 
galahtistav, verejooksu peatav, põletikuvastane, antimikroobne, kootav, 
haavu parandav ja maohapet neutraliseeriv toime. 

Neid võetakse sisse põiepõletiku, sh. mädase põiepõletiku, kõrge palaviku, 
diabeedi, ateroskleroosi, tuberkuloosi, kuiva köha, neeruvaagnapõletiku, 
maksa-, sapiteede-ja kõhunäärmehaiguste, ülihappesusega = gastriidi, 
koliidi, enterokoliidi, radikuliidi, suurenenud erutuvuse ja unetuse korral, 
eriti hinnatud on need preparaadid aga oksalaatneerukivide puhul. 
Välispidiselt tarvitatakse neid ekseemi, stomatiidi, angiini ja aller- 
gianähtude puhul ning haavade, haavandite, põletuse ja silmade lo- 
putamiseks, samuti kuumade mähiste tegemiseks radikuliidi, reumatismi, 


podagra, põrutuse ja luumurru ravimisel. 

Kõrvenõges 
Urtica dioica 


Kõrvenõges kasvab umbrohuna kõikjal: elamute ümbruses, aedades, teede ääres, 
karjatavates metsades, karjamaadel ja metsasihtidel. 

See on mitmeaastane 30-150 cm kõrguseks kasvav rohttaim. Vars on püstine, lihtne, 
neljakandiline ja ülaosas harunev. Lehed on vastakud, munajad või piklikud, 
tumerohelised, leherootsud lehelabadest lühemad. Kogu taim on kaetud lühikeste 
harjaskarvade ja pikkade sipelghapet sisaldavate kõrvekarvadega. Kõrvenõges on 
kahekojaline, isasõisikud on püstised ja paiknevad pöörisjalt lühikeste külgokstena, 
emasõisikud aga pikemate külgokstena. Kõrvenõges õitseb juunist septembrini. 
Ravimina kasutatakse lehti. Neid kogutakse õitsemise ajal, kindas käega lehti 
varrelt, alates ladvast maha roobitsedes. Nõgesed võib ka maha niita, lasta siis 
lehtedel närbuda (närbunud nõges ei kõrveta) ja siis lehed varte küljest ara noppida 
või roobitseda. Kuivatatakse õhukese, 3-4 cm paksuse kihina varikatuse all või hästi 
tuulutataval pööningul. Päikese käes ei ole soovitav kuivatada, kuna droog kaotab 
siis oma loomuliku värvuse ja vitamiinid lagunevad. Säilitatakse kuivas, hästi 
tuulutatavas ruumis 2 aastat. 

Toiteomaduste poolest ei ole kõrvenõges oalistest kehvem. 

Kevadeti on kasulik tarvitada nõgesemahla. Selle valmistamiseks tuleb lehed 
lisandeist puhastada, pesta korralikult jooksva vee all, pigistada kuivaks, kupatada 
keeva veega ja lasta läbi hakkmasina. Saadud mahlale lisatakse keeva vett 
vahekorras 1:3 ja keedetakse 3-5 minutit. Võtta sisse 1 supilusikatäis 3 korda päevas 
söögi ajal. Ravikuur kestab 2-4 nädalat. 

Kõrvenõgesepreparaatidel on verejooksu peatav toime, neid käsutatakse emaka-, 
kopsu- ja ninaverejooksu peatamiseks. Raud koos proteiini, vitamiinide, klorofülli ja 
ränihappega ergutavad organismi süsivesiku- ja valguvahetust, mis omakorda tõstab 
südame ja veresoonte, hingamis- ja teiste elundite toonust. 

Kõrvenõgesetõmmisega ravitakse pea kõiki kauakestvaid ja organismi vastu- 
panuvõimet vähendavaid kroonilisi haigusi. Kõrvenõgesest on abi ka aneemia 
korral. Ta suurendab hemoglobiini ja erütrotsüütide kogust veres. Kõrvenõgest 
käsutatakse ka maksa-, sapi-, mao- ja soolehaiguste ravimisel ning kui täiendavat 
vahendit kopsutuberkuloosi, bronhiidi, malaaria, kõhunäärmehaiguste ning 
peensoole ägeda ja kroonilise põletiku ravimisel. 

Välispidiselt tarvitatakse kõrvenõgest naha sügelemise, soori, liigesevalude, 
kõõmaja juuste väljalangemise puhul. 

Tuleb meeles pidada, et nõges suurendab vere hüübimist. Tromboflebiidi ja 
varikoossete veenilaiendite korral, aga ka vanemas eas tuleks hoiduda nõgese 
kuritarvitamises. 

(Harilik) leesikas 

Arctostaphylos uva-ursi 

Leesikas kasvab paiguti liivastes sega-ja männimetsades. 

See on mitmeaastane igihaljas põõsastaim. Väga okslik vars on kas lamav 
või roomav. Nahkjad, pealt tume-, alt helerohelised lehed on piklik- 
äraspidimunajad. Väiksed, korrapärased, valged, servast roosakad õied 
asetsevad tipmistes vähe-õielistes kobarates. Leesikas õitseb mais-juunis, 
harva ka teistkordselt sügisel. Vili on punane jahukas ja maitsetu luuvili 5 
seemnega, mis valmib juulis-augustis. 

Ravimina käsutatakse lehti. Neid kogutakse õitsemise ajal või siis sügisel 
pärast viljade valmimist. Kogumise ajal tuleb tähelepanelik olla, et mitte 
koguda leesikalehtede pähe neile samaseid pohlalehti. Viimased on 
suuremad, servadest pisut allakäändunud ja altpoolt kaetud tumepruunide 
näärmetäppidega. Leesika õitsemisajal on täheldatud jõudsat võrsete 
kasvu. Sel ajal on lehtedes vähe põhilist toimeainet - arbutiini, kuivades 
tõmbuvad need pruuniks ja droog ei ole tarvitamiskõlblik. Lehti ja võrseid 
kuivatatakse õhu käes, varikatuse all või pööningul. Säilitatakse 
tuulutatavas ruumis koti sees või puunõus 5 aastat. 

Leesikapreparaatidel on antiseptiline, kootav, põletikuvastane, valu- 
vaigistav ja sapieritust ergutav toime. 

Neid võetakse sisse põie-ja kuseteede haiguste, põiekivitõve, kopsu- 
tuberkuloosi ja diabeedi korral, samuti kui kuseeritit südame- ja ve- 
resoontepuudulikkuse puhul ning kui kootavat vahendit seedehäirete ja 
kroonilise kõhukinnisuse puhul. Lehetinktuuri tarvitatakse närvi- 
süsteemihaiguste ja alkoholismi raviks ning kui valuvaigistit liigese- 
reumatismi ja podagra korral. 

Välispidiselt tarvitatakse neid preparaate mähiste tegemiseks haavandite, 
mädaste haavade ja diateesi puhul. 

Tuleb aga teada, et leesikapreparaatide pikaajaline ja suurtes annustes 
tarvitamine võib esile kutsuda kuseteede limaskesta tugeva ärrituse ja 
põletikuliste protsesside ägenemise, aga ka oksendamise, kõhulahtisuse ja 


nurisünnituse. 

Liht-naistepuna 
Hypericum perforatum 


Liht-naistepuna kasvab loodudel, kuivadel nõlvakutel, aruniitudel, põllu- 
servadel ja kraavikaldail. Teda võib kasvatada ka aias. 

Liht-naistepuna 30-60 cm pikkune vars on püstine, ümmargune, kahe 
servikuga, seest säsine ja ülalt harunenud. Vastakud, rootsutud lehed on piklik- 
ümmargused, neil on palju heledaid punkte - eeterlikku õli sisaldavaid 
näärmeid. Juurikas on peenike ja tugevasti harunenud. Rohked kuldkollased 
õied moodustavad kilbikujulise sarika. Liht-naistepuna õitseb juulist 
septembrini. Vili on kupar, pruunikad seemned on väiksed, pikliku kujuga. 
Ravimina kasutatakse ürti, mida kogutakse õitsemise ajal, enne viljade 
tekkimist. Lõigatakse ära taime 25-30 cm pikkune, puitumata ladvaosa. Ürdil 
on palsamilõhn ja mõrkjas maitse. Kuivatatakse kimpudena või laiali laotatult 
pööningul, kuuris või mujal tuulutatavais ja päikese eest varjatud kohtades või 
siis kuivatis temperatuuril 50-60 °C. Säilitatakse kotis, klaas- või puunõus 2 
aastat. 

Liht-naistepuna preparaatidel on sapiteede silelihaseid ning soolte ja kuseteede 
veresoont lõdvestav toime, mis kõrgendab sapieritust ja vähendab selle 
seismajäämist sapipõies, aitab jäme- ja peensoole spasmide korral, kõrgendab 
kuseeritust = ja = parandab = kuse — filtratsiooni - neerudes, = tugevdab 
kapillaarveresoonte seinu, parandab venoosset vereringlust ja mõnede sise- 
elundite verevarustust. Peale selle on liht-naistepunal tänu parkainetele mik- 
roobivastane toime, ta suurendab maomahla eritust, reguleerib ainevahe- 
tusprotsesse, ergutab regeneratsiooni ja suurendab naha tundlikkust ultra- 
violettkiirguse suhtes. Ürdis sisalduv hüperetsiin tekitab ultraviolettkiirte 
toimel nahasse mürgituse - hüperetsismi. Nahk läheb paiste, eriti näo ja pea 
piirkonnas, ning hakkab sügelema. Ultraviolettkiirte toimeta seda ei teki ning 
vilus olles mürgitusnähud kaovad. Ravimina kasutatavad annused on sedavõrd 
väiksed, et neist kinni pidades mürgitust ei saa tekkida. 

Neid preparaate võetakse sisse reumatismi, haavandtõve, kõhulahtisuse, 
gastroenteriidi, koliidi, kusepõie-, sapipõie ja maksahaiguste, hemorröa, tuber- 
kuloosi, ülemiste hingamisteede katarri, peavalu, emakaverejooksu ja teiste 
naistehaiguste raviks. 

Välispidiselt töödeldakse nendega haavu ja haavandeid, loputatakse suud 
stomatiidi, gingiviidi ja halva suulõhna korral. 

Mets-kibuvits 
Rosa majalis 


Mets-kibuvits kasvab metsades ja metsaservadel, loodudel ja puisniitudel. Teda 
kasvatatakse ilu- ja ravimtaimena ka aedades. 

See on kuni 2 m kõrguseks kasvav põõsas. Peenikesed oksad on läikivad ja 
punakaspruunid. Väheldased ogad on üksikult või paarikaupa lehtede alusel, 
õisi kandvail okstel ogad sageli puuduvad. 5-7 sulglehekest on pealt 
helerohelised, alt hallikasrohelised, viitjad või paljad, teravatipulised ja 
tihesaagja servaga. Punased õied paiknevad 1-, 2- või 3-kaupa. Mets-kibuvits 
õitseb juunist augustini. Viljad on väheldased, siledad, kerajad ja säilivate 
tupplehtedega ,.marjad", mis valmivad augustis-septembris. 

Ravimina kasutatakse vilju, mida korjatakse enne külmade tulekut täiesti 
valminuna. Külmunud marjad kaotavad oma raviomadused. Kuivatatakse 
kuivatis (ahjus) temperatuuril 90-100 °C, õigesti kuivatatud droog peab olema 
punakaspruuni või kollast värvi. Säilitatakse klaaspurgis või kotis 2 aastat. 
Kibuvitsapreparaatidel on kuse- ja sapieritust ergutav, üldtugevdav, põletiku- ja 
ateroskleroosivastane ning verejooksu peatav toime, need reguleerivad organis- 
mis toimuvaid hapendumisprotsesse, suurendavad hormoonide sünteesi, 
fermentide aktiivsust ja kudede uuenemist. Need tõstavad organismi 
vastupanuvõimet väliskeskkonna ebasoodsaile tegureile. 

Kibuvitsapreparaate võetakse sisse mao ja kaksteistsõrmiku haavandtõve, 
naistehaiguste, avitaminoosi, kõrgvererõhutõve ja ateroskleroosi profülak- 
tikaks, mitmete ägedate ja krooniliste haiguste puhul, kui nendega kaasneb C- 
vitamiini kaotus, eriti lapse- ja vanurieas. Neid on soovitav tarvitada ka 
rasedatel ja rinnaga toitvatel naistel. Neid kasutatakse nakkushaiguste, 
kehvveresuse, luumurdude, = potentsi tõstmise, unehäirete, — bronhiidi, 
tuberkuloosi, = põiekivide, . maokatarri, ” maomahla  alahappesuse = ja 
fermendivaeguse, neeru- ja põiehaiguste ning tursete korral. Meega keedetud 
kibuvitsa õielehtedega ravitakse roosi. Sügisel kogutud juurtest tehtud 
tõmmisega ravitakse põiepõletikku, reumatismi ja neerukivitõve. 
Kibuvitsamarjadest saadud õliga tehakse kompresse haavandite, haavade, 
kriimustuste ja muude nahavigastuste puhul. 

Tuleb teada, et kibuvitsa pika ja suurtes annustes tarvitamise korral veri 
pakseneb, mis mõjub südame ja kõhunäärme talitlusele. 

Sang- ehk must lepp 
Ainus glutinosa 


Sanglepp kasvab lodumetsades, niisketes segametsades ja puisniitudel, 
veekogude kallastel ja jõelammidel, aga ka madalamatel liivaluidetel. See on 
noorest peast põõsas, täiskasvanuna aga kuni 30 m kõrgune puu. Noore puu 
koor on rohekaspruun, sile ja läikiv, vanema puu koor on tumepruunja 
krobeline. Tüvi on sirge, ladvas on ümmargune võra. Pungad on 
punakaspruunid ja kleepuvad, ümmargused või äraspidimunajad, lehed on pealt 
tumerohelised, alt helerohelised ja kaetud näärmetäppidega. Sanglepa õied on 
ühesugulised, isas- ja emasurvad paiknevad 3-5-kaupa okste tipus. Sanglepp 
õitseb märtsis-aprillis. Vili on ühe seemnega käbi, mis valmib küll sama aasta 
sügisel, kuid avaneb alles järgmise aasta veebruaris-märtsis. Ravimtaimena 
kasutatakse ka halli leppa (Ainus incand). 

Ravimina kasutatakse käbisid ja koort, mõnel juhul ka lehti. Käbisid korjatakse 
sügisel või talvel. Varisenud käbisid pole mõtet korjata, kuna neil pole ravi- 
omadusi. Kuivatatakse õhukese, 4-5 cm paksuse kihina pööningul, varjualuses, 
ahjus või kuivatis. Kuiva ilmaga korjatud käbisid võib kuivatada ka päikese 
käes. Säilitatakse riidekotis 4 aastat. Koort kogutakse kevadel või suve hakul ja 
seda närvutatakse päikese käes, siis kuivatatakse katusealuses või kuivatis 
temperatuuril 50-60 °C. Lehti kuivatatakse tavalisel viisil. 

Sanglepa õiepreparaatidel on kootav, põletikuvastane, verejooksu peatav, 
haavu parandav ja higileajav toime. 

Neid võetakse sisse täiendava ravimina düsenteeriajärgsel taastumisperioodil 
ning ägeda peen- ja jämesoolepõletiku korral. Need vähendavad seedeelundite 
krooniliste haiguste (enterokoliidi jt) korral käärimis- ja roiskumisprotsesse 
ning kiirendavad limaskesta epiteliseerumist. Mõnel pool kasutatakse neid mao 
ja kaksteistsõrmiku haavandtõve ning sooleverejooksu korral, täiendava 
ravimina antibiootikute ja sulfaniilamiididega (streptotsiidiga) ravimisel, aga 
ka düsbakterioosi profülaktikaks. Lehetõmmist soovitatakse kui nõrka lahtistit, 
higileajavat ja köha-vastast vahendit. Seda tarvitatakse ka reumatismi, podagra, 
piimanäärme-, mao- ja kõhunäärme-, kaksteistsõrmiku-, söögitoru-, pärasoole-, 
kurgu- ja emakavähi puhul. 

Õietõmmisega ravitakse nahapõletikke ja põletushaavu, seda kasutatakse ka 
kuristamiseks. 

(Harilik) nurmenukk 
Primula veris 


Nurmenukk kasvab peaaegu kõikjal Eestis: niitudel ja puisniitudel, 
nõlvadel ja metsaservadel. 

See on mitmeaastane rohttaim, mille õisikuvarb võib kasvada kuni 30 cm 
pikkuseks. Tal on narmasjuurtest ümbritsetud juurikas. Juurika ülaosas 
paiknevad kodarikuna piklikud, kurrulised või voldilised lehed, mis on 
pisut allapoole käändunud servadega. Kasvu algul on kollakasrohelised 
lehed sametpehmed ja pealt veidi karvased. Kuldkollased õied 
moodustavad lihtsarika. Nurmenukk õitseb mais-juunis. Vili on munajas 
pruun kupar. 

Ravimina kasutatakse juurikat koos juurtega, lehti ja õisi. 

Lehti ja õisi kogutakse õitsemise ajal. Neid kuivatatakse tavalisel viisil. 
Juurikaid ja juuri kogutakse sügisel, kui taim ise on juba närbunud. 
Juurikas ja juured närvutatakse õhu käes ning kuivatatakse kuivatis 
temperatuuril 40--50 °C. 

Nurmenukupreparaatidel on rögalahtistav, rahustav, kuse- ja higieritust 
ergutav toime. Neid tarvitatakse läkaköha ja teiste ülemiste 
hingamisteehaiguste, peavalu, kroonilise kõhukinnisuse korral ning kui 
vitamiiniallikat. 

Neid võetakse sisse kopsupõletiku ja bronhiidi korral ning kui rahustit. 

Paiseleht 
Tussilago farfara 


Paiseleht kasvab kraavikallastel, nõlvadel, niiskel, savikal või liivasel 
pinnasel, umbrohuna põldudel ja aedades. See mitmeaastane rohttaim 
kasvab 10-30 cm kõrguseks. Vars on püstine, sirge või tõusev ja 
võrkvillane. Südajas-ümmargused, hobusekabjakujulised, ebaühtlaselt 
nurgelishambulised, pealt tumerohelised, alt valgeviltjad pärislehed on 
juurmised ja ilmuvad alles pärast õitsemist. Varrelehed on 
kõrglehtedetaolised. Kuldkollased õied puhkevad enne lehtede ilmumist, 
kellukjad putkõied on enamasti isasõied, servmised keelõied on seevastu 
peamiselt emasõied. Pärast õitsemist ilmub kõrge varre otsa valkjas nutt 
lendkarvadega viljadest. Paiseleht õitseb aprillis-mais ja on üks esimesi 
kevadlilli. 

Ravimina kasutatakse paiselehe otsi ja lehti. Lehti kogutakse juunis-juulis, 
kui need on veel väiksed ja pealt peaaegu paljad. Päris noori lehti pole 
mõtet koguda. Lehed tuleb kohe kuivama panna, laotades need õhukese 
kihina pööningule või õhu kätte. Lehti tuleb sageli ümber pöörata, et 
mõlemad pooled kuivaksid ühtlaselt. Lehti võib kuivatada ka nööri peale 
aetuna. Pärast kuivatamist tuleb lehed sorteerida, eemaldada pruuniks 
tõmbunud ja hallitusega kaetud lehed. Õisi koos vartega kuivatatakse 
kuivatis temperatuuril 50-60 °C. Säilitatakse kuivas ruumis kinnises nõus 3 
aastat. 

Paiselehepreparaatidel on põletiku-, köha- ja astmavastane, rögalahtistav, 
pehmendav, haavu parandav ja spasmolüütiline toime. 

Neid võetakse sisse neeru-, kopsu-, ülemiste hingamisteede-, südame-, 
kõhunäärme- ja seedeelundihaiguste, põiepõletiku, peavalu, tursete, 
müosiidi ja skrofuloosi korral, need äratavad söögiisu ja parandavad 
seedetegevust. 

Välispidiselt kasutatakse leheputru mädapaisete, rinnanäärmepõletiku, 
kasvajate, furunkulite, krooniliste haavandite ja vesivillide puhul. Värske 
lehemahlaga ravitakse tuberkuloosi, = pikaajalist nohu (pannakse 
ninasõõrmeisse) ja kasutatakse kui higistamisvahendit. Värskeid paiselehti 
pannakse haavadele, haavandeile ja furunkulitele, värskeid ja kuivatatud 
ning peenestatud paiselehed kiirendavad mädapaisete «küpsemist" ja 
paranemist. = Kuivatatud = paiselehtede = suits aitab = hingelduse ja 
hingamisraskuste korral. UÜrditõmmisega pestakse pead juuste kasvu 
soodustamiseks. 

Piparmünt 
Mentha piperita 


Inglismaalt pärinevat piparmünti kasvatatakse kultuurtaimena aedades, metsikult ta 
Eestis ei kasva. See on mitmeaastane tugeva aromaatse lõhnaga rohttaim, mis 
kasvab 30-60 cm kõrguseks. Vars on peaaegu paljas, enamasti neljakandiline ja 
harunenud. Vastakud teravad lehed on munajassüstjad, teravsaagjate servadega, 
pealt tumerohelised, alt heledamad, kaetud lühikeste liduskarvadega. Väiksed 
ebakorrapärased roosad õied moodustavad ülemiste lehtede kaenaldes männase. 
Piparmünt õitseb juulist septembrini. Kuna piparmünt on hübriidtaim, saab teda 
paljundada vaid vegetatiivselt, so. juurikatükikeste või pistikute abil. 

Piparmündiõisi ja -lehti tarvitatakse juustu, salatite, suppide, liha-, kala- ja 
aedviljatoitude maitsestamiseks. Liigne kogus teeb aga toidu mõruks, piparmünti 
soovitatakse lisada keevale (kuumale) toidule. 

Ravimina kasutatakse ürti. Ladvaosi kogutakse õiepungade moodustumise ajal, 
kuivatatakse varjus, pööningul või mõnes muus katusealuses. Säilitatakse klaas- või 
puunõus 2 aastat. 

Piparmündipreparaatidel on rahustav, valuvaigistav, sapieritust ergutav, antiseptiline 
ja antitoksiline toime. Need lõdvestavad siseelundite silelihaseid ja suurendavad 
sapi nõristumist. Kõik eelmainitu toimub tänu mentoolile, kuna see võib 
reflektoorselt laiendada südame", kopsu- ja ajuveresooni. Mentooli lokaalsel 
tarvitamisel ahenevad perifeersed veresooned ja väheneb närvilõpmele tundlikkus 
(ka valu suhtes). 

Piparmünti kasutatakse neurooside, unetuse, suurenenud erutuvuse ja südame- 
voolmete (stenokardia) raviks. Teda soovitatakse tarvitada ka sapipõiepõletiku ja 
sapikivitõve ning ülemiste hingamisteede haiguste puhul, samuti seedetegevuse 
parandamiseks ning iivelduse ja oksendamise vastu. Piparmündi veega loputatakse 
suud põletike, hambavalu ja ebameeldiva suulõhna puhul. Piparmünditee aitab 
ülihappesuse, koliidi, ülirohke ja vähese menstruatsiooni korral. Piparmündiõli 
kasutatakse valuliku hemorröa raviks. 

Seenhaigustest kahjustatud nahale pannakse värsketest lehtedest putru. 

Eestis kasvab aedades metsistunult ka kähar münt, millel on erinevalt piparmündist 
heleroheline värvus, kurrulised lehed ja tunduvalt erinev lõhn. Kähara mündi 
lehtedest tehtud teega ravitakse külmetushaigusi, see aitab ka kõhugaaside korral. 
Teisi Eestis kasvavaid mündiliike ravimtaimena ei kasutata. 

Ettevaatust, piparmündi ülemäärasel tarvitamisel võivad tekkida valud südame 
piirkonnas. 

Pohl ehk palukas 
Vaccinium vitis-idaea 


Pohl on palu-ja nõmmemetsadele iseloomulik taim, kusjuures talle 
meeldivad kehvad, happelised mullad. Pohl kasvab Eestis igal pool. 

See on igihaljas 5-30 cm kõrgune põõsastaim. Vars on püstine ja ha- 
runenud, juurikas roomav. Nahkjad lehed on igihaljad, enamasti el- 
liptilised, allakäändunud servaga, pealt tumerohelised ja läikivad, alt 
heledamad, läiketud ja kaetud hajali pruunide täppidega. Pohl õitseb mais- 
juunis, õied on valged roosaka varjundiga, moodustades tipus pusaja 
kobara. Vili on punane mari punakaspruunide poolkuu-kujuliste 
seemnetega. Marjad valmivad augustis-septembris. 

Ravimina kasutatakse lehti ja marju. Lehti kogutakse tavaliselt vara- 
kevadel kohe pärast lume minekut (kuni õitsemiseni), kuna sama aasta 
lehed lähevad kuivatades mustaks. Teist korda võib lehti koguda pärast 
marjade korjamist. Lehti kogutakse käsitsi, rebides need varre küljest alt- 
üles käeliigutusega. Mustaks ja pruuniks tõmbunud lehti ei korjata. 
Kuivatatakse hea tuuletõmbega pööningul või varjualuses, kuhu ei paista 
päike. 

Pohlal on kuseeritust ergutav, kootav, põletiku- ja roiskumisvastane, 
sedatiivne ja antiseptiline toime. 

Värsked ja kuivatatud marjad aitavad hästi kõhulahtisuse korral. Neid 
tarvitatakse ka reumatismist, nakkushaigustest ja —mittespetsiifilise 
päritoluga artriidi raviks haiguse algstaadiumis. 

Lehepreparaate võetakse sisse laste öise kusepidamatuse, püeliidi, tsüstiidi, 
kusepõiekivide, põiepõletiku, alahappesusega gastriidi, reumaatilise 
artriidi, podagra, liigesereumatismi ja osteokondroosi korral. 

Ettevaatlik tuleb olla oksalaatkusekivitõve põdejail. 

Puis-aaloe 
Aloe arborescens 


Aaloed kasvavad peamiselt Aafrikas ja Araabia poolsaarel. Aaloemahla ravi- 
omadused olid teada enam kui 3000 aastat tagasi. Euroopas hakati teda 
kasvatama toataime-potilillena 18. sajandil. Kõige tuntum toa-aaloe ongi puis- 
aaloe. See on mitmeaastane taim, mis looduses kasvab 3-4 m kõrguseks, toas 
aga umbes meetrikõrguseks. Aaloel on paljuharulised, silinderjad juured. Vars 
on püstine ja harunenud, mõõgakujulised, hallikasrohelised lehed on otstest 
allakaarduvad. Lehed on pealt siledad, alt ebatasased. Looduses või 
kasvuhoones kasvavate aaloede õied on kollakaspunased, torujad ning 
moodustavad kobarõisiku. Toas kasvatatava aaloe õitsemine on harukordne. 
Ravimina kasutatakse mitte alla 15 cm pikkuseid lehti. Need lõigatakse ära 
kevadtalvel. 

Värsketes lehtedes ja mahlas on antraglükosiide, vaikaineid, vähesel määral 
vitamiine, fermente ja fütontsiide ning jälgedena eeterlikku õli. 
Aaloepreparaatidel on põletiku-ja põletusvastane, antibakteriaalne, sapieritust 
ergutav ning haavu parandav toime, need ergutavad seedenäärmete talitlust, 
parandavad söögiisu ja seedetegevust. Aaloe eriti väärtuslikuks omaduseks on 
organismi immunoreaktiivsuse ja kaitsefunktsioonide suurendamine, ta 
kiirendab vigastatud kudede taastumist. 

Aaloemahla võetakse sisse kõhukinnisusega kroonilise gastriidi, mao haa- 
vandtõve ja pärast düsenteeriast paranemist, tõstmaks organismi 
vastupanuvõimet nakkushaigustele. Mahl kuulub ka (toite)segude hulka, mida 
tarvitatakse kurnatuse ja kopsutuberkuloosi korral. Aurutatud aaloemahla 
tarvitatakse juba . ammust = ajast kroonilise  kõhukinnisuse = raviks. 
Mahlakompressid võtavad ära valu kiiritus-tõvest põhjustatud dermatiidi 
korral, soodustavad kudede ja juuste taastumist. Värskete lehtede mahlast 
kompressidega ravitakse mädaseid haavu, troofilisi haavandeid, mädapaiseid ja 
furunkuleid. Seda kasutatakse ka suu loputamiseks suukoopa-ja igemehaiguste 
puhul. Emakakaela erosiooni ravimiseks pannakse tuppe aaloemahlaga 
immutatud tampoon. Nohu korral liigutatakse ninna iga 3-5 tunni tagant 5-8 
tilka aaloemahla (kokku 3 korda). 

Mitte võtta sisse suurenenud maonõre, kõhulahtisuse, hemorroidide ning 
raskete maksa- ja neeruhaiguste korral. 

Põldmurakas 
Rubus caesius 


Põldmurakas kasvab kuivemal lubjarikkal pinnasel - puisniitudel, 
kraavikallastel, metsa-ja teeservadel, harvemini rähapinnasel põllu- 
umbrohuna. 

See kaheaastaste vartega põõsastaim kasvab kuni 1,5 m kõrguseks. Ühe- 
aastased varred on ogadega ja kaetud sinaka kirmega. Lehed on harilikult 
kolmetised, mõlemalt poolt rohelised, alt hõbedakarvased. Suured õied on 
kas üksikult või harvade kobaratena. Põldmurakas õitseb juunis-juulis. Vili 
on sinakasmust, kirmega kaetud koguvili - söödav mari, mis valmib juulis- 
augustis. 

Ravimina kasutatakse põldmuraka noori lehti ja küpseid marju, mida võib 
koguda suve läbi. Kuivatatakse varjus, katusealuses, pööningul või ahjus 
(kuivatis) temperatuuril 50 °C. Kuivanud lehed peavad olema loomulikku 
värvi. 

Preparaatidel on haavu parandav, rögalahtistav, roiskunus-, põletiku- ja 
köhavastane, bakteritsiidne, higileajav, kuseeritust ergutav ja rahustav toi- 
me. 

Neid preparaate võetakse sisse klimakteeriumiperioodi neurooside, kõhu- 
lahtisuse, gastriidi, mao-ja sooleverejooksu puhul, samuti täiendava vahen- 
dina düsenteeria, toidumürgituse, mõnikord ka mao ja kaksteistsõrmiku 
haavandtõve ning ülemiste hingamisteede haiguste ravimisel. 

Välispidiselt kasutatakse neid suu loputamiseks ja kuristamiseks igemete 
veritsemise, angiini ja neelupõletiku korral, surveloputuseks ülirohke 
menstruatsiooni puhul ning mähiste tegemiseks krooniliste haavandite, 
värskete ja mädaste haavade ning ekseemi ravimisel. 

Põldosi 
Eguisetum arvense 


Põldosi kasvab niitudel, puisniitudel, liivakatel ja savistel nõlvadel ning umb- 
rohuna põldudel. 

See on mitmeaastane rohttaim, mille kevadine kõrge, sile, oksteta, väga pehme 
ja mahlakas, pruunikas või kollakas võrse kasvab kuni 20 cm kõrguseks; 

suvine viljatu võrse on kuni 40 cm kõrge. Harunenud juurikas tungib kuni 2 m 
sügavusele. Kevadiste võrsete tipus paikneb kuni 3,5 cm pikkune eospea, eosed 
valmivad aprillis-mais. Pärast spooride varisemist varred kärbuvad. Samast 
juurikast kasvavad suvised oksised, kuid lehtedeta ja eospeadeta võrsed. Suure 
ränisisalduse tõttu tundub põldosi käega katsudes käre. 

Ravimina kasutatakse põldosja suviste võrsete maapealset osa - ürti. Seda võib 
koguda ilusa ilmaga suve läbi. Ürt lõigatakse maha 5-10 cm kõrguselt 
maapinnast. Droog tuleb kohe kuivatada 10 cm paksuse kihina kas pööningul, 
varjualuses või kuivatis. Säilitatakse kotis või puunõus 4 aastat. Toiduks võib 
tarvitada eoseid kandvaid kevadisi võrseid, mõned rahvad teevad neist suppe, 
vormiroogasid ja pirukatäidist ning soolavad võrseid sisse. 
Põldosjapreparaatidel on põletiku-, mikroobi- ja nugiliste vastane, verejooksu 
peatav, kuseeritust ergutav ja haavu parandav toime ning need tugevdavad 
organismi immuunsüsteemi. Tänu kolloidsetele omadustele hoiavad need 
preparaadid ära põiekivide tekke. 

Kuna räniühendid tagavad sidekoe, veresoonte ja luude normaalse talitluse, 
soovitatakse põldosjaürti tarvitada südame-ja ajuveresoonte ateroskleroosi 
korral. Räni võime ühineda C-vitamiiniga (seda on taimes 778 mg%), suureneb 
organismi immuniteet ning see aitab organismil endal jagu saada tuberkuloosist 
ja teistest haigustest. 

Põldosjapreparaate võetakse sisse kui kuseeritit südame-ja kopsuhaigustest 
põhjustatud tursete puhul. See efekt tekib kohe ja püsib kaua. Põldosja tarvita- 
takse ka kuseteede põletike raviks. Välispidiselt kasutatakse põldosjapreparaate 
suu loputamiseks ja kuristamiseks suu- ja kurgupõletike puhul, aga ka kauaaeg- 
sete haavandite, mädaste haavade ja furunkulite raviks. Poorse ja rasvase näo- 
naha korral tehakse põldosjatõmmisest Ööseks näomähiseid. Jalgade higistami- 
se vastu aitavad põldosja vannid. 

Kuna põldosjas on rohkesti räni, siis on ta vastunäidustatud glomerulonefriidi 
korral. 

Harilik ehk aed- ehk sidrunmeliss 
Melissa officinalis 


Eestis kasvatatakse melissi kooliaedades. Meliss on vana kultuurtaim, seda 
kasvatati juba Vana-Kreekas. 

See mitmeaastane rohttaim kasvab 50-120 cm kõrguseks. Teda on soovitav 
Rasvatada ühel köhal 3-5 aastat, paljundatakse melissi seemnete, istikute, 
põõsa jagamise teel või vana juurika abil. Melissi vars ja lehed on 
sidrunilõhnalised. 

Melissil on paljuharuline juurikas, vars on püstine ja neljakandiline. 
Alumised külgvõsud on roomavad. Lehed on vastakud, munajad ja 
teravate servadega. Väiksed õied on valged, kollakad või roosakad ja 
paiknevad ülemistes lehetuppedes. Meliss õitseb juunist septembrini. Vili 
on helepruun pähklike. 

Ravimina kasutatakse lehti. Neid kogutakse õitsemise ajal. Pärast le- 
hekorjet tuleb taime väetada. Lehti kuivatatakse varjulises köhas või 
kuivatis temperatuuril 35 °C. Säilitatakse klaas- või puunõus 2 aastat. 
Melissipreparaate kasutatakse südamepekslemise, hingeldamise ja 
silelihaste spasmide korral, need alandavad vererõhku, tekitavad söögiisu, 
on oksendamis-ja puhitisvastase toimega, ravivad mitmesuguseid neuroose 
ning valulikku ja vähest menstruatsiooni. 

Nendega ravitakse ka mitmesuguseid neuralgiaid ja peavalu, neid ka- 
sutatakse kui rahustit, krambivastast vahendit ja valuvaigistit rasedate 
ülierutuvuse, hüsteeria, hüpohondria, unetuse ja oksendamise puhul, aga 
ka neerukivitõve (kõikide kivitüüpide) korral. Need kõrgendavad ka kivide 
väljumist. = Igemehaiguste = ja = hambavalu = korral — loputatakse 
melissitõmmisega suud. Melissitõmmisega tehtud kompresse pannakse 
liigestele ja lihastele reumaatilise valu korral, samuti põrutada saanud 
kohtadele, haavanditele ja furunkulitele. Värsketest melissiõitest võib 
keeta teed. Külm melissitee on värskendav jook, kuumalt on see aga 
higistamisvahend. Tee parandab ainevahetust ja aitab peapöörituse puhul. 
Melissi-mahlaga ravitakse allergilist dermatiiti. Melissile lähedane toime 
on harilikul naistenõgesel (Nepeta catana). 

Suur mungalill 
Tropaeolum majus 


Lõuna-Ameerikast pärit suurt mungalille kasvatatakse Eestis peenra-ja 
ripp-(ampli-) taimena. Suurt mungalille nimetatakse ekslikult kressiks. 

See üheaastane rohttaim kasvab 30-40 cm, ronivartega sordid isegi 2 m 
kõrguseks. 

Tal on lihakad, harunenud, lamavad või ronivad varred, kilpjad lehed ja 
pika raoga kollased, oranžid, punased või pruunid, sageli tumedate või 
heledate triipudega õied. Mungalill õitseb juunist septembrini. Vili 
koosneb 3 üheseemnelisest pähklist, vili valmib septembris. 

Ravimina kasutatakse õitega võsusid. Neid kuivatatakse pööningul või 
kuivatis, aeg-ajalt segades. Säilitatakse hästi tuulutatavas ruumis riidekotis 
1-2 aastat. 

Mungalillepreparaatidel on rögalahtistav, pärgartereid laiendav ja köha- 
vastane toime. 

Mungalille mahla kasutatakse kuseteedepõletike, ägeda ja kroonilise põie- 
põletiku ja mittespetsiifilise kusitipõletiku korral. Varretõmmist kasuta- 
takse ägeda ja kroonilise bronhiidi, pneumoonia, bronhiaalastma ja kopsu- 
emfüseemi raviks. Mungalilletõmmis ja -mahl on osutunud tõhusaks vere- 
soonte laiendajaks ja südamelihaste verevarustuse parandajaks, samuti ai- 
tavad need südame isheemiatõve korral. Mungalillepreparaate on soovitav 
tarvitada intensiivse antibiootikumravi vaheaegadel. Koos kõrvenõgese 
lehtede ja tedremarani juurikaga on mungalille mahla käsutatud juuste 
väljalangemise raviks, kuna see segu ergutab juuksesibula talitlust. 

Teekummel 
Matricaria recutita, Chamomilla recutita 


Teekummel kasvab põllu-ja teeservadel ning elamute ümbruses umb- 
rohuna, aga ka aedades kultiveeritava ravimtaimena. See on üheaastane 
rohttaim, mis kasvab jõudsalt, õitseb kaua ja annab hea saagi headel, hästi 
väetatud muldadel. Vars on peenike, püstine, harunenud ja 10-15 cm pikk. 
Lehed on kaheli- või kolmelisulg-lõhised. Valged keelõied moodustavad 
raolise korvõisiku, õitseb maist septembrini. Vili on veidi kõver, 1-2 mm 
pikkune seemnis. 

Ravimina kasutatakse õisikuid. Neid kogutakse õitsemise algul, kui 
õiepõhi ei ole veel võtnud koonilist kuju ja valged keelõied on hori- 
sontaalsed. Õied lähevad kiiresti lahti, seepärast kogutakse õisikuid 1-2- 
päevase vahega. Seemneid korjatakse siis, kui keelõied on närtsinud ja 
õiepõhi on võtnud koonilise kuju. Kuivatatakse varikatuse all, hea 
tuuletõmbusega pööningul või kuivatis temperatuuril kuni 45 °C. Lõpuni 
kuivatamata droog kaotab loomuliku värvuse, muutub pruuniks ja rikneb, 
ülekuivatatud droog peenestub kõrgesti ja minetab raviomadused. 
Säilitatakse paber- või riidekotis kuivas ruumis 1 aasta. 
Teekummelipreparaatidel on verejooksu peatav, antiseptiline, rahustav, 
põletiku-, allergia-ja krambivastane, higileajav, sapieritust ergutav, 
regeneratsiooniprotsesse tugevdav, siseelundite silelihaseid lõdvestav, 
samuti käärimisprotsesse ja mao limaskesta turset vähendab toime, need 
soodustavad mao ja kaksteistsõrmiku haavandite kiiret paranemist. 

Neid võetakse sisse ateroskleroosi ärahoidmiseks, ägeda ja kroonilise 
gastriidi, mao ja kaksteistsõrmikuhaavandite, koliidi, neuralgiliste valude, 
valuliku menstruatsiooni ja emakaverejooksu, seedehäirete, üleväsimuse ja 
halva enesetunde korral. 

Välispidiselt kasutatakse neid suu loputamiseks suu, kurgu ja neelu 
limaskesta põletiku puhul, jalavannide tegemiseks podagra, liigese- 
reumatismi ja jalgade higistamise puhul. Nendega tehakse surveloputust 
naissuguelundite haiguste korral ning mähiseid hemorröa, haavandite, 
ekseemi ja lauäärte põletiku puhul. 

(Harilik) vereurmarohi 
Chelidonium majus 


Vereurmarohi kasvab parkides, varemetel, elamute ümbruses, aedades ja tarade 
ääres. 

See mitmeaastane rohttaim kasvab 30-70 cm kõrguseks. Tal on harunev 
juurikas, püstine ja oksine vars. Kogu taim on kaetud hõredate pehmete 
karvadega ja sisaldab helekollast piimmahla. Vahelduvad lehed on sulglõhised, 
pealt tumerohelised, alt sinakasrohelised. Kullased õied moodustavad 
väheseõielise sarika. Vereurmarohi õitseb maist oktoobrini. Vili on pikk, alt 
üles avanev kupar. Aiapidajad käsutavad vereurmarohtu kahjuritõrjeks. 
Ravimina kasutatakse ürti. Seda kogutakse õitsemise ajal kuiva ilmaga, 
lõigates maapealse osa ära 10-15 cm kõrguselt maapinnast. Kuivatatakse 
pööningul, varikatuse all või kuivatis temperatuuril 50-60 °C. Kuivanud droog 
murdub kõrgesti. Säilitatakse kotis või puunõus 3 aastat. 
Vereurmarohupreparaatidel on põletiku", sügelemis-, krambi-, mikroobi-ja 
histamiinivastane, spasmolüütiline, lahtistav, haavu parandav, valuvaigistav, 
kuseja sapieritust ergutav ja sööbiv toime. Need pärsivad või hoiavad ära 
mõningaid seenhaigusi. 

Neid võetakse sisse sapipõie-ja sapiteedepõletiku, kõhulahtisuse, vesitõve ning 
mao-, soole-ja sapipõiespasmide korral, samuti menstruatsiooni regu- 
leerimiseks. Vereurmarohi pärsib kasvajaid ja seda soovitatakse tarvitada 
pärast pahaloomulise kasvaja eemaldamist kui metastaaside arengut peatavat 
vahendit. 

Vereurmarohu välispidine tarvitamine rajaneb tema mürgisusele. Värsket 
mahla ja peenestatut ürti kasutatakse soolatüügaste, konnasilmade ja ted- 
retähtede eemaldamiseks, samuti kondüloomide kõrvetamiseks. Sel teel 
ravitakse söötraiga, paradontoosi, pärasoolepolüüpe, psoriaasi, furunkuloosi, 
sügelisi, sügelust tekitavaid nahahaigusi, haavu, podagrat, nahatuberkuloosi ja 
vähki. Neid kasutatakse ka surveloputuse tegemiseks trihhomonoosist 
põhjustatud kolpiidi ja emakakaela erosiooni puhul. Värsket ürti kasutatakse 
jämesoolepolüüpide raviks, mahla aga laste kurgupapilloomide korral. 
Vereurmarohi on mürgine, seepärast tuleb väga täpselt pidada kinni annustest. 
Vereurmarohupreparaate ei tohi anda lastele, rasedaile, langetõbistele, bron- 
hiaalastma ja stenokardia põdejaile. 

Vesihein 
Stellaria media 


Vesihein kasvab umbrohuna, sageli murusalt aedades, põldudel, 
niiskematel metsaservadel ja sihtidel, elamute ümbruses ja teede ääres. 
Vanasti ennustati vesiheina järgi ilma, ta oli baromeetri eest: kui õied ei 
avanenud enne kella 9 hommikul, siis võis oodata vihma. Käega katsudes 
tundub vesihein ka kuiva ilmaga märg olevat, sellest ka nimi vesi(hein). 
Vesiheina eluiga kestab vaid 3-4 nädalat, siis ta kuivab, kuid valminud 
seemneist kasvavad uued taimed, pealegi juurduvad maapinnaga 
kokkupuutuvad oksad, kasvatades uusi võrseid. 

Vesihein on üheaastane rohttaim, mis kasvab 10-15 cm pikkuseks. Vars on 
harunenud, lamav või tõusev, kergesti murduv. Lehed on munajad, 
alumised lehed on rootsulised, ülemised rootsudeta. Väikesed valged õied 
on tähekujulised, pikkiide õierootsudega. Vesihein õitseb maist 
septembrini. Vili on piklik, munajas, paljuseemneline kupar, mis valmib 
augustis-septembris. 

Ravimina kasutatakse ürti, mida kogutakse õitsemise ajal. Kuivatatakse 
temperatuuril mitte üle 40 °C. Säilitatakse klaas- või puunõus 1-2 aastat. 
Soovitav on kasutada värsket taime ja selle mahla. 

Vesiheinapreparaatidel on põletikuvastane, hüpotensiivne, diureetiline, ra- 
hustav ja kasvajaid imendav toime, need peatavad verejooksu ja 
soodustavad haavade kinnikasvamist. Neid kasutatakse ka maksa-ja 
neeruhaiguste kompleksravis. 

Neid võetakse sisse krooniliste maksahaiguste, sapi-ja põiekivitõve, 
kõrgvererõhutõve, südame isheemia, kasvajate, bronhi-ja kopsuhaiguste 
korral ning ateroskleroosi ärahoidmiseks. 

Välispidiselt tehakse neist vanne jalgade tursete puhul. 


